**ПРОТОКОЛ № 6**

**ОТ ЗАСЕДАНИЕ НА**

**КОМИСИЯТА ПО АТЕСТИРАНЕТО И КОНКУРСИТЕ**

**КЪМ ПРОКУРОРСКАТА КОЛЕГИЯ НА ВСС,**

**ПРОВЕДЕНО НА 15.02.2022 г.**

/чрез видеоконферентна връзка/

Присъстват: Огнян Дамянов, Светлана Бошнакова, Пламен Найденов, Евгени Иванов, Стефан Петров, Ангелина Митова, Галя Гугушева, Евгений Трифонов, Лъчезар Лазаров, Наталия Василева и Марио Василев

Отсъства: Димитър Стефанов

На заседанието присъстват: Полина Петкова – началник отдел „Атестиране на прокурори и следователи“ и Яна Мачева – началник отдел „Конкурси на прокурори и следователи”

Протоколирал: Камелия Миладинова

Допълнителни точки, включени за разглеждане в дневния ред на Комисията по атестирането и конкурсите към Прокурорската колегия

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

ВКЛЮЧВАследните допълнителни точки в дневния ред на Комисията по атестиране и конкурси, за разглеждане: т. 28 - т. 33

РАЗНИ

1. Обсъждане изготвянето на единни формуляри за атестиране с членовете на Постоянната атестационна комисия към Апелативна прокуратура - София.

*КАК проведе обсъждане с членовете на Постоянната атестационна комисия към Апелативна прокуратура - София относно изготвянето на единни формуляри за атестиране.*

*След проведено гласуване с вдигане на ръка и при обявения резултат 11 гласа „за“ и „0“ против*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

1.1. ДА СЕ ИЗПРАТЯТ на Постоянната атестационна комисия към Апелативна прокуратура – София извлечения от протоколи от заседания на КАК относно решения, ведно с мотивите към тях, с които не са приети изцяло предложените от ПАК към Апелативна прокуратура – София комплексни оценки за атестиране на прокурори.

2. Проект на становище по чл. 169, ал. 1 от ЗСВ във връзка с чл. 55, ал. 1 от Наредба № 1 от 09.02.2017 г. за конкурсите за магистрати и за избор на административни ръководители в органите на съдебната власт за притежаваните професионални качества на Тихомир Лалев Петков - заместник на административния ръководител - заместник-районен прокурор на Районна прокуратура - Габрово и изпълняващ функциите „административен ръководител - районен прокурор“ на Районна прокуратура - Габрово, във връзка с открита процедура за избор на административен ръководител - районен прокурор на Районна прокуратура - Габрово, който ще се проведе на 23.02.2022 г.

*След проведеното гласуване с вдигане на ръка и при обявения резултат 11 гласа „за“ и „0“ против*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

2.1. ПРИЕМА становището за притежаваните професионални качества на Тихомир Лалев Петков - заместник на административния ръководител - заместник-районен прокурор на Районна прокуратура - Габрово и изпълняващ функциите „административен ръководител - районен прокурор“ на Районна прокуратура - Габрово.

2.2. ИЗПРАЩА, на основание чл. 55, ал. 2 от Наредба № 1 от 09.02.2017 г. за конкурсите за магистрати и за избор на административни ръководители в органите на съдебната власт, становището по т. 2.1. на Тихомир Лалев Петков - заместник на административния ръководител - заместник-районен прокурор на Районна прокуратура - Габрово и изпълняващ функциите „административен ръководител - районен прокурор“ на Районна прокуратура - Габрово

2.3. ПРЕДОСТАВЯ становището по т. 2.1. на Прокурорската колегия на ВСС, основание чл. 55, ал. 1 от Наредба № 1 от 09.02.2017 г. за конкурсите за магистрати и за избор на административни ръководители в органите на съдебната власт, ведно с цялата документация във връзка с избора на административен ръководител - районен прокурор на Районна прокуратура – Габрово.

3. Предложение от главния прокурор за обявяване на конкурси за заемане на свободните длъжности „следовател“ в следствените отдели в окръжните прокуратури. *(Вх. № ВСС-456/18.01.2022 г.)*

*След проведеното гласуване с вдигане на ръка и при обявения резултат 11 гласа „за“ и „0“ против*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

**3.1. ПРЕДЛАГА НА ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ ДА ОБЯВИ**, на основание чл. 189, ал. 1, във връзка с чл. 190 и чл. 178, ал. 3 от ЗСВ, **35 (тридесет и пет) свободни длъжности** **„следовател"** в следствените отдели в окръжните прокуратури, както следва:

* Следствен отдел в Специализираната прокуратура - 9 (девет) свободни длъжности;
* Окръжен следствен отдел в Окръжна прокуратура – Благоевград - 1 (една) свободна длъжност;
* Окръжен следствен отдел в Окръжна прокуратура – София - 1 (една) свободна длъжност;
* Следствен отдел в Софийска градска прокуратура – 6 (шест) свободни длъжности;
* Окръжен следствен отдел в Окръжна прокуратура – Хасково – 1 (една) свободна длъжност;
* Окръжен следствен отдел в Окръжна прокуратура – Кърджали – 2 (две) свободни длъжности;
* Окръжен следствен отдел в Окръжна прокуратура – Смолян – 1 (една) свободна длъжност;
* Окръжен следствен отдел в Окръжна прокуратура – Велико Търново – 1 (една) свободна длъжност;
* Окръжен следствен отдел в Окръжна прокуратура – Плевен – 1 (една) свободна длъжност;
* Окръжен следствен отдел в Окръжна прокуратура – Габрово – 1 (една) свободна длъжност;
* Окръжен следствен отдел в Окръжна прокуратура – Добрич - 1 (една) свободна длъжност;
* Окръжен следствен отдел в Окръжна прокуратура – Шумен - 1 (една) свободна длъжност;
* Окръжен следствен отдел в Окръжна прокуратура – Силистра – 1 (една) свободна длъжност;
* Окръжен следствен отдел в Окръжна прокуратура – Бургас – 5 (пет) свободни длъжности;
* Окръжен следствен отдел в Окръжна прокуратура – Сливен – 1 (една) свободна длъжност;
* Окръжен следствен отдел в Окръжна прокуратура – Ямбол – 1 (една) свободна длъжност;
* Военно-окръжна прокуратура – София – 1 (една) свободна длъжност.

*Мотиви: С предложение с вх. № ВСС - 456/18.01.2022г. главният прокурор излага необходимостта от предприемане на действия за кадровото обезпечаване на следствените отдели в окръжните прокуратури и обявяване на конкурси за заемане на свободни длъжности в тях.*

*При преценката на възможностите за обявяване на конкурси за окръжните следствени отдели в окръжните прокуратури, Комисията взе предвид наличните свободни длъжности „следовател“, изтичащите срокове по чл. 240, ал. 1 от ЗСВ на младшите следователи през 2022г., 2023г. и 2024г., предстоящото овакантяване на длъжности по реда на чл. 165, ал. 1, т. 1 от ЗСВ за тригодишен период, статистическите показатели за обема на дейност и средната натовареност за първото полугодие на 2021г. (по щат, действителна и среднодневна натовареност на един следовател по чл. 7, т. 1 от Правилата), както и постъпилите искания на административни ръководители по реда на чл. 188 от ЗСВ.*

*Видно от актуалната щатна численост на следствените отдели в окръжните прокуратури, към настоящия момент са налице общо 35 (тридесет и пет) свободни длъжности „следовател“, а именно: 9 (девет) свободни длъжности в Следствения отдел в Специализираната прокуратура, 6 (шест) свободни длъжности в Следствения отдел в Софийска градска прокуратура, 5 (пет) свободни длъжности в Окръжния следствен отдел в Окръжна прокуратура – Бургас, 2 (две) свободни длъжности в Окръжния следствен отдел в Окръжна прокуратура – Кърджали и по една свободна длъжност „следовател“ в окръжните следствени отдели в окръжните прокуратури в Благоевград, София, Хасково, Смолян, Велико Търново, Плевен, Габрово, Добрич, Шумен, Силистра, Сливен, Ямбол и Военно-окръжна прокуратура – София.*

*Налице са и общо 13 (тринадесет) длъжности „следовател“, които предстои да се овакантят, на основанието на чл. 165, ал. 1, т. 1 от ЗСВ за тригодишен период, от които по една в следствените отдели в*

* *Окръжна прокуратура – Стара Загора, считано от 08.03.2022г.;*
* *Окръжна прокуратура – Ямбол, считано от 27.07.2022г.;*
* *Окръжна прокуратура – София, считано от 14.09.2023г.;*
* *Окръжна прокуратура – Пловдив, считано от 23.09.2023г.*
* *Окръжна прокуратура - Русе, считано от 07.02.2024г.;*
* *Софийска градска прокуратура, считано от 22.03.2024г.;*
* *Окръжна прокуратура - Разград, считано от 09.05.2024г.;*
* *Окръжна прокуратура - Плевен, считано от 05.08.2024г.;*
* *Специализирана прокуратура, считано от 17.12.2024г.,*

*както и по две в Окръжна прокуратура – Ловеч, считано от 21.06.2022г. и 25.02.2023г. и Окръжна прокуратура – Пазарджик, считано от 29.06.2022г. и 12.09.2024г.*

*В следствените отдели в окръжните прокуратури са налице общо 69 (шестдесет и девет) младши следователи с изтичащи срокове по чл. 240, ал. 1, т. 1 от ЗСВ, по отношение на които предстои устройване на длъжност „следовател" в съответните органи на съдебната власт, от които 21 (двадесет и един) през 2022г., 31 (тридесет и един) през 2023г. и 17 (седемнадесет) през 2024г.*

*Вземайки предвид наличните свободни длъжности „следовател“, предстоящото овакантяване на длъжности, поради пенсиониране и необходимостта от обезпечаване на младшите следователи с изтичащи срокове по чл. 240, ал. 1 от ЗСВ, е налице възможност за обявяване на конкурси по отношение на 5 (пет) следствени отдела в страната за 8 (осем) длъжности, а именно:*

* *За Окръжна прокуратура - София – 1 (една) длъжност;*
* *За Софийска градска прокуратура – 3 (три) длъжности;*
* *За Окръжна прокуратура – Бургас – 2 (две) длъжности;*
* *За Окръжна прокуратура – Ямбол – 1 (една) длъжност;*
* *За Военно-окръжна прокуратура – София - 1 (една) длъжност.*

**3.2. ПРЕДЛАГА НА ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ ДА ОПРЕДЕЛИ,** на основание чл. 178, ал. 1 и ал. 2 от ЗСВ, **8 (осем)** длъжности „следовател” в следствените отдели в окръжните прокуратури, които да се заемат **чрез конкурс за първоначално назначаване**, както следва:

* Окръжен следствен отдел в Окръжна прокуратура - София – 1 (една) длъжност;
* Следствен отдел в Софийска градска прокуратура – 3 (три) длъжности;
* Окръжен следствен отдел в Окръжна прокуратура – Бургас – 2 (две) длъжности;
* Окръжен следствен отдел в Окръжна прокуратура – Ямбол – 1 (една) длъжност;
* Военно-окръжна прокуратура – София - 1 (една) длъжност.

*Мотиви: Служебно извършената проверка показа, че конкурсни процедури за длъжността „следовател“ в следствените отдели на окръжните прокуратури не са обявявани от 2014г., с изключение на Следствения отдел в Специализирана прокуратура, по отношение на който през 2018г. са обявени два конкурса, един за преместване в длъжност и един за първоначално назначаване.*

*Съобразно посочените данни, както и възникналата необходимост от предприемане на спешни и ефективни мерки за обезпечаване кадровото състояние на следствените отдели в окръжните прокуратури, Комисията счита за целесъобразно решението за преимуществено обявяване на конкурс за първоначално назначаване с цел бързо и трайно усвояване на свободните длъжности. Това ще гарантира тяхното заемане от мотивирани кадри, а въведеното условие в разпоредбата на чл. 191, ал. 1 от ЗСВ ще подсигури оставането им за минимум 3 (три) години на заеманата длъжност, което ще укрепи значително състоянието на следствените отдели в окръжните прокуратури.*

**3.3. ПРЕДЛАГА НА ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ,** **ДА ОБЯВИ**, на основание чл. 180, ал. 1 и чл. 178, ал. 1 от ЗСВ, **КОНКУРС** за първоначално назначаване и заемане на **8 (осем) свободни длъжности „следовател**” в следствените отдели в окръжните прокуратури, както следва :

* Окръжен следствен отдел в Окръжна прокуратура – София – 1 (една) свободна длъжност;
* Следствен отдел в Софийска градска прокуратура – 3 (три) свободни длъжности;
* Окръжен следствен отдел в Окръжна прокуратура – Бургас – 2 (две) свободни длъжности;
* Окръжен следствен отдел в Окръжна прокуратура – Ямбол – 1 (една) свободна длъжност;
* Военно-окръжна прокуратура – София – 1 (една) свободна длъжност.

**3.4.** На основание чл. 181, ал. 2 и ал. 4 от ЗСВ кандидатите подават писмено заявление за участие в конкурса, в 14-дневен срок от датата на обнародването на обявата в „Държавен вестник". **Разписаният към момента ред за подаване на заявления за участие е: лично от кандидата или от писмено упълномощен негов представител** в администрацията на Висшия съдебен съвет - гр. София, ул. „Екзарх Йосиф" № 12; **по електронен път** с квалифициран електронен подпис на официалния имейл адрес -vss@vss.justice.bg; **чрез лицензиран пощенски оператор** на официалния адрес на Висшия съдебен съвет (гр. София, ул. „Екзарх Йосиф" № 12). **Предвид епидемичната обстановка в страната, заявления за участие се подават САМО** **чрез лицензиран пощенски оператор** в деловодството на Висшия съдебен съвет (гр. София, ул. „Екзарх Йосиф" № 12)**, с известие за доставяне (обратна разписка) или по електронен път с квалифициран електронен подпис на официалния имейл адрес -** vss@vss.justice.bg. При подаване на заявлението по пощата, определяща е датата на пощенското клеймо (датно клеймо) при изпращането. Заявления, подадени след срока, не се разглеждат.

Към заявлението се прилагат следните документи:

1. подробна автобиография, подписана от кандидата;

2. нотариално заверено копие от диплома за завършено висше образование по специалността „Право"; завършилите висше образование в чуждестранно висше учебно заведение представят диплома, легализирана и призната от МОН и приравнена към шестобалната система;

3. нотариално заверено копие от удостоверение за придобита юридическа правоспособност;

4. медицинско удостоверение, издадено в резултат на извършен медицински преглед, че лицето не страда от психическо заболяване;

5. нотариално заверено копие от трудова/служебна и/или осигурителна книжка или друг документ, удостоверяващ съответен стаж по чл. 164 от ЗСВ за длъжността;

6. декларация за българско гражданство по чл. 162 от ЗСВ, по образец;

7. попълнен въпросник по образец, изготвен от Прокурорската колегия на Висшия съдебен съвет, във връзка с притежаваните от кандидата нравствени качества;

8. мотивационно писмо;

9. други документи, които по преценка на кандидата имат отношение към професионалните или нравствените му качества.

**3.5.** Конкурсът да се проведе от конкурсна комисия на два етапа - писмен и устен изпит по реда на чл. 184 от Закона за съдебната власт.

**3.6.** Датата, часа и мястото на провеждане на писмения изпит допълнително да се обнародва в „Държавен вестник", публикува в един централен всекидневник, както и на интернет страницата на Висшия съдебен съвет.

**3.7.** Устният изпит да се проведе по график и на места определени от конкурсната комисия.

**3.8.** Информацията относно етапа на конкурсната процедура да се публикува на интернет страницата на Висшия съдебен съвет, съгласно правилата на чл. 5 от Регламент (ЕС) 2016/679 и на Закона за защита на личните данни.

**3.9.** Възлага на главния секретар на ВСС да организира техническата процедура по провеждането на конкурса.

**3.10.** Решението да се обнародва в „Държавен вестник", публикува в един централен всекидневник, както и на интернет страницата на Висшия съдебен съвет.

**3.11.** **ВНАСЯ** предложението в заседанието на Прокурорската колегия на Висшия съдебен съвет, насрочено на 16.02.2022 г., за разглеждане и произнасяне.

4. Предложение от административния ръководител на Военно-окръжна прокуратура - София за оптимизиране щатната численост на органа и назначаване на Кирил Светлозаров Пейчинов – прокурор в Специализираната прокуратура на длъжност „заместник на административния ръководител- заместник-военно-окръжен прокурор" на Военно-окръжна прокуратура - София. *(Вх. № ВСС-314/12.01.2022 г.)*

*След проведеното гласуване с вдигане на ръка и при обявения резултат 11 гласа „за“ и „0“ против*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

4.1. ПРЕДЛАГА НА ПРОКУРОРСКАТА КОЛЕГИЯ НА ВСС ДА ОПРЕДЕЛИ, на основание чл. 30, ал. 5, т. 4 от ЗСВ, трета щатна длъжност „заместник на административния ръководител - заместник-военно-окръжен прокурор" на Военно-окръжна прокуратура - София чрез трансформиране на 1 (една) свободна длъжност „прокурор" от щата на органа в 1 (една) щатна длъжност „заместник на административния ръководител - заместник-военно-окръжен прокурор", считано от датата на вземане на решението.

4.2. ПРЕДЛАГА НА ПРОКУРОРСКАТА КОЛЕГИЯ НА ВСС ДА НАЗНАЧИ, на основание чл. 160, във връзка с чл. 168, ал. 3 от ЗСВ, Кирил Светлозаров Пейчинов – прокурор в Специализираната прокуратура, на длъжност „заместник на административния ръководител – заместник-военно-окръжен прокурор“ на Военно-окръжна прокуратура - София, с ранг „прокурор във ВКП и ВАП“, с основно месечно трудово възнаграждение, съгласно Таблица № 1 на ВСС за определяне на максималните основни месечни работни заплати на съдии, прокурори и следователи, считано от датата на встъпване в длъжност.

4.3. ВНАСЯ предложението в заседанието на Прокурорската колегия на Висшия съдебен съвет, насрочено на 16.02.2022 г., за разглеждане и произнасяне.

5. Предложение от административния ръководител на Районна прокуратура – Враца за освобождаване на Росен Петров Колев - заместник на административния ръководител - заместник-районен прокурор на Районна прокуратура - Враца и назначаване на Сашка Кинева Горнишка - прокурор в Районна прокуратура - Враца на длъжност „заместник на административния ръководител - заместник - районен прокурор" на органа. *(Вх.№ ВСС- 27/04.01.2022 г.)*

*След проведеното гласуване с вдигане на ръка и при обявения резултат 11 гласа „за“ и „0“ против*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

5.1. ПРЕДЛАГА НА ПРОКУРОРСКАТА КОЛЕГИЯ НА ВСС ДА ОСВОБОДИ, на основание чл. 160, във връзка с чл. 175, ал. 8, изр. 1 от ЗСВ, Росен Петров Колев от заеманата длъжност „заместник на административния ръководител – заместник-районен прокурор“ на Районна прокуратура – Враца, с ранг „прокурор във ВКП и ВАП“.

5.2. ПРЕДЛАГА НА ПРОКУРОРСКАТА КОЛЕГИЯ НА ВСС ДА НАЗНАЧИ, на основание чл. 160, във връзка с чл. 168, ал. 3 от ЗСВ, Сашка Кинева Горнишка – прокурор в Районна прокуратура – Враца на длъжност „заместник на административния ръководител - заместник-районен прокурор“ на Районна прокуратура – Враца, с ранг „прокурор във ВКП и ВАП“, с основно месечно трудово възнаграждение, съгласно Таблица № 1 на ВСС за определяне на максималните основни месечни работни заплати на съдии, прокурори и следователи, считано от датата на встъпване в длъжност.

5.3. ПРЕДЛАГА НА ПРОКУРОРСКАТА КОЛЕГИЯ НА ВСС ДА ПРЕНАЗНАЧИ, на основание чл. 169, ал. 5 от ЗСВ, Росен Петров Колев на заеманата преди назначаването му за „заместник на административния ръководител – заместник-районен прокурор“ на Районна прокуратура – Враца длъжност - „прокурор“ в Районна прокуратура – Враца, с ранг „прокурор във ВКП и ВАП“, с основно месечно трудово възнаграждение, съгласно Таблица № 1 на ВСС за определяне на максималните основни месечни работни заплати на съдии, прокурори и следователи, считано от датата на встъпване на Сашка Кинева Горнишка – прокурор в Районна прокуратура – Враца, на длъжност „заместник на административния ръководител - заместник-районен прокурор“ на органа.

5.4. ВНАСЯ предложението в заседанието на Прокурорската колегия на ВСС, насрочено за 16.02.2022 г., за разглеждане и произнасяне.

6. Предложение от административния ръководител на Районна прокуратура - Враца за оптимизиране щатната численост на органа и назначаване на Марин Атанасов Николов – прокурор в Районна прокуратура – Враца на длъжност „заместник на административния ръководител- заместник-районен прокурор" на Районна прокуратура - Враца. *(Вх.№ВСС- 24/04.01.2022г.)*

*След проведеното гласуване с вдигане на ръка и при обявения резултат 11 гласа „за“ и „0“ против*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

6.1. ПРЕДЛАГА НА ПРОКУРОРСКАТА КОЛЕГИЯ НА ВСС ДА ОПРЕДЕЛИ, на основание чл. 30, ал. 5, т. 4 от ЗСВ, четвърта щатна длъжност „заместник на административния ръководител – заместник-районен прокурор" на Районна прокуратура - Враца чрез трансформиране на 1 (една) свободна длъжност „прокурор" от щата на органа в 1 (една) щатна длъжност „заместник на административния ръководител – заместник-районен прокурор", считано от датата на вземане на решението.

6.2. ПРЕДЛАГА НА ПРОКУРОРСКАТА КОЛЕГИЯ НА ВСС ДА НАЗНАЧИ, на основание чл. 160, във връзка с чл. 168, ал. 3 от ЗСВ, Марин Атанасов Николов – прокурор в Районна прокуратура – Враца, на длъжност „заместник на административния ръководител – заместник-районен прокурор“ на Районна прокуратура – Враца, с ранг „прокурор във ВКП и ВАП“, с основно месечно трудово възнаграждение, съгласно Таблица № 1 на ВСС за определяне на максималните основни месечни работни заплати на съдии, прокурори и следователи, считано от датата на встъпване в длъжност.

6.3. ВНАСЯ предложението в заседанието на Прокурорската колегия на Висшия съдебен съвет, насрочено на 16.02.2022 г., за разглеждане и произнасяне.

7. Молба от Таня Георгиева Александрова - прокурор в Районна прокуратура - Хасково, за преместване в Софийска районна прокуратура, на основание чл. 194 от ЗСВ.

*След проведеното гласуване с вдигане на ръка и при обявения резултат 11 гласа „за“ и „0“ против*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

7.1. ПРЕДЛАГА НА ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ ДА ОСТАВИ БЕЗ УВАЖЕНИЕ молбата от Таня Георгиева Александрова – прокурор в Районна прокуратура – Хасково за преназначаването ѝ по реда на чл. 194 от ЗСВ на длъжност „прокурор“ в Софийска районна прокуратура.

*Мотиви: Възможностите за преназначаване на магистрати, без провеждането на конкурс, са разписани в разпоредбата на чл. 194 от ЗСВ.*

*Разпоредбата на ал. 1 е относима в случаите на закриване на орган на съдебната власт или намаляване числеността на броя на заетите длъжности в него,* *като и в двата случая съответните длъжности се разкриват в друг равен по степен орган на съдебната власт. Основен критерий за откриването на процедура по този ред е установена необходимост от кадрово обезпечаване на високо натоварен орган, за сметка на друг, с отчетена трайно ниска натовареност, позволяваща намаляване на заетата му щатна численост, без това да се отрази на работата му.*

*Втората алинея на чл. 194 от ЗСВ предвижда размяна на магистрати на равна по степен длъжност, при взаимното им съгласие, както и това на административните им ръководители. Изрично условие за приложението на този механизъм е наличието на две насрещни молби на магистрати, тъй като закона не дава възможност размяна на магистрат от един орган със свободна длъжност в друг орган, каквата е и трайната практика на Прокурорската колегия на Висшия съдебен съвет (Колегията) в тази връзка.*

*Комисията по атестирането и конкурсите към Прокурорската колегия на Висшия съдебен съвет (Комисията) е сезирана от Таня Георгиева Александрова – прокурор в Районна прокуратура – Хасково (командирована със Заповед № РД-07-600/30.06.2021 г. на главния прокурор в Софийска районна прокуратура) с молба с вх. № 14844/28.10.2021 г. с искане за преназначаване на длъжност „прокурор“ в Софийска районна прокуратура. Искането е мотивирано с обстоятелства от личен и семеен характер.*

*С оглед липсата на посочено правно основание относно реда на исканото преназначаване и съобразявайки възможностите дадени от разпоредбата на чл. 194 от ЗСВ, с решение по протокол № 39/30.11.2021 г., Комисията изпрати молбата до административния ръководител на Софийска районна прокуратура за отговор в две направления - налице ли са магистрати в органа, които изразяват желание за размяна с прокурор Александрова и преместването им по реда на чл. 194, ал. 2 от ЗСВ в Районна прокуратура -Хасково, а при липса на такова, за изразяване на становище относно откриването на процедура по реда на чл. 194, ал. 1 от ЗСВ от Районна прокуратура – Хасково в Софийска районна прокуратура.*

*Видно от постъпилия отговор, не е налице основание за преназначаване на прокурор Александрова по реда на чл. 194, ал. 2 от ЗСВ, с оглед липсата на насрещна молба на магистрат от Софийска районна прокуратура, изразил съгласие за това. По отношение на откриване на процедура по реда на чл. 194, ал. 1 от ЗСВ от Районна прокуратура – Хасково в Софийска районна прокуратура е изразено положително становище, мотивирано с изключителната натовареност на органа и необходимост от кадрово обезпечаване.*

*Предвид изразеното становище, с решение на Комисията по протокол № 1/11.01.2022 г., молбата, ведно с цялата преписка, е изпратена и на главния прокурор, както и на административния ръководител на Районна прокуратура – Хасково.*

*За установяване на основателността за откриване на процедура по реда на чл. 194, ал. 1 от ЗСВ от Районна прокуратура - Хасково в Софийска районна прокуратура Комисията извърши обстойно изследване на кадровото състояние и данните за натовареност на двете прокуратури.*

*По отношение на Софийска районна прокуратура, Комисията констатира стойности за натовареността по щат за първото полугодие на 2021 г. надвишаващи средната за страната, а именно - 729,8, при средна за страната – 583,6,2. Действителната натовареност също е с показатели над средна за страната – 762,0, а именно – 1039,8,2. Справката за среднодневна натовареност на един прокурор за първото полугодие на 2021г. отново показва данни по-високи от средната за страната, а именно 3,60, при средна за страната – 3,14. В условията на висока натовареност, органът разполага с 218 (двеста и осемнадесет) щатни длъжности, разпределени, както следва: 1 (една) заета длъжност „административен ръководител", 4 (четири) заети щатни длъжности „заместник на административния ръководител“, както и 188 (сто осемдесет и осем) длъжности „прокурор“, от които свободните са 7 (седем). Предстои овакантяване на още 2 (две) длъжности „прокурор“, 1 (една) от които от прокурор Божидара Ганева-Димова, назначена с решение на Колегията по протокол № 05/09.02.2022г., на длъжността заместник-градски прокурор, а втората, на основанието чл. 165, ал. 1, т. 1 от ЗСВ, считано от 01.10.2022г. Важно условие за откриване на процедура по реда на чл. 194, ал. 1 от ЗСВ не е инициираща молба на магистрат за преназначаване, какъвто е настоящия случай, а констатирана нужда от кадрово обезпечаване на високо натоварен орган, за сметка на друг, за когото е установена трайно ниска натовареност, което да позволи намаляване на заетата му щатна численост, без това да се отрази на работата на органа. Още повече, в случай че Прокурорската колегия на Висшия съдебен съвет открие процедура, тя е задължена да уведоми и останалите прокурори в Районна прокуратура - Хасково за възможността да участват в нея. Въпреки отчетената висока натовареност на Софийска районна прокуратура, видно от извършения до момента анализ, Комисията счита, че поради големия брой вакантни длъжности „прокурор", кадровият въпрос в органа не би могъл да се разреши чрез механизма на чл. 194 от ЗСВ. Следва да се отбележи и предстоящото устройване на 12 (дванадесет) младши прокурори в Софийска районна прокуратура с изтичащ срок на назначение по чл. 240, ал. 1 от ЗСВ през 2022г., което ще подсигури заемането на наличните вакантни длъжности „прокурор“ в органа. В допълнение, извършената справка относно оптимизирането на щатната численост на органа показа, че в последните две години са разкрити 4 (четири) нови длъжности „прокурор“.*

*От друга страна, в Районна прокуратура – Хасково към настоящия момент са налице 29 (двадесет) щатни длъжности, а именно: 1 (една) заета длъжност „административен ръководител", 3 (три) заети длъжности „заместник на административния ръководител", 20 (двадесет) длъжности „прокурор“, една от които обявена на конкурс за първоначално назначаване. През 2022г. са налице и 2 (двама) младши прокурори, с изтичащ срок по чл. 240, ал. 1 от ЗСВ. При посочената щатна численост, видно от статистическите данни за първото полугодие на 2021 г. натовареността по щат на Районна прокуратура - Хасково – 483,1, е близка до стойностите за средната за страната - 583,6. При реално работили 23 прокурори за същия период, действителната натовареност – 609,2, отново е близка до средната за страната – 762,0. Средната натовареност на един прокурор за първото полугодие на 2021г. – 3,06, е почти равна на средната за страната – 3,14. Констатирана е и тенденция за увеличаване данните за натовареност, което се дължи на завършилия процес по окрупняване през 2021г. и разкриването на четири Териториални отделения (ТО) към Районна прокуратура – Хасково – ТО-Харманли, ТО-Димитровград, ТО - Ивайловград и ТО –Свиленград. Това се потвърждава и в изразеното становище на районния прокурор на Районна прокуратура – Хасково, който изразява категорично несъгласие за откриване на процедура по реда на чл. 194, ал. 1 от ЗСВ, аргументирано с високо натоварване на прокурорите в отделните ТО към прокуратурата, както и невъзможността на прокурорите да изпълняват в пълен обем своите функции. При преценката, следва да се отчете и извършеното през последните две години оптимизиране щата на органа и намаляване утвърдената му численост с 2 (две) длъжности - една длъжност „младши прокурор“ и една длъжност „прокурор“, преразпределени в други органи на съдебната власт.*

*С оглед изложеното, Комисията счита, че приложението на института на чл. 194, ал. 1 от ЗСВ по отношение на Районна прокуратура - Хасково ще затрудни работния процес в органа, което напълно противоречи със смисъла на процедурата. Това се потвърждава и от становището на ВКП, съгласно което не са налице условия за процедура по чл. 194, ал. 1 от ЗСВ и направеното искане от прокурор Таня Александрова следва да бъде отхвърлено.*

*Съобразно гореизложеното, Комисията счита, че молбата на Таня Георгиева Александрова – прокурор в Районна прокуратура – Хасково за преместване на длъжност „прокурор“ в Софийска районна прокуратура, следва да бъде оставена без уважение.*

7.2. Внасяпредложението в заседанието на Прокурорската колегия на ВСС, насрочено на 16.02.2022 г., за разглеждане и произнасяне.

8. Предложение за поощряване на Константин Любенов Тасков - следовател в Национална следствена служба. *(Вх. № ВСС-1168/04.02.2022г.)*

*След проведеното гласуване с вдигане на ръка и при обявения резултат 11 гласа „за“ и „0“ против*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

8.1. ПРЕДЛАГА НА ПРОКУРОРСКАТА КОЛЕГИЯ НА ВСС ДА ПООЩРИ, на основание чл. 303, ал. 2, т. 2, б. „а” и ал. 3, т. 1 от ЗСВ, във връзка с чл. 304, ал. 1 от ЗСВ, Константин Любенов Тасков – следовател в Национална следствена служба, с ранг „следовател в НСлС“, с отличие „личен почетен знак първа степен - златен“ и парична награда в размер на 1000 (хиляда) лв., за проявен висок професионализъм, безупречно и образцово изпълнение на служебните задължения и високи нравствени качества.

8.2. ПРЕДЛАГА НА ПРОКУРОРСКАТА КОЛЕГИЯ НА ВСС ДА ВЪЗЛОЖИ на дирекция „Международна дейност и протокол" организацията по изпращане на отличието.

8.3. ПРЕДЛАГА НА ПРОКУРОРСКАТА КОЛЕГИЯ НА ВСС решението по т. 8.1 да се предостави на Комисия „Бюджет и финанси“ за изпълнение след утвърждаването от Пленума на Висшия съдебен съвет на бюджета на съдебната власт, съгласно Закона за държавния бюджет на Република България за 2022 г.

8.3. ВНАСЯ предложенията в заседанието на Прокурорската колегия на Висшия съдебен съвет, насрочено на 16.02.2022 г., за разглеждане и произнасяне.

9. Заявление от Константин Любенов Тасков за освобождаване от заеманата длъжност „следовател“ в Национална следствена служба, на основание чл. 165, ал. 1, т. 1 от ЗСВ. *(Вх. № ВСС-941/31.01.2022г.)*

*След проведеното гласуване с вдигане на ръка и при обявения резултат 11 гласа „за“ и „0“ против*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

9.1. ПРЕДЛАГА НА ПРОКУРОРСКАТА КОЛЕГИЯ НА ВСС ДА ОСВОБОДИ, на основание чл. 160, във връзка с чл. 165, ал. 1, т. 1 от ЗСВ, Константин Любенов Тасков от заеманата длъжност „следовател“ в Национална следствена служба, с ранг „следовател в НСлС“, считано от 25.02.2022 г.

9.2. ВНАСЯ предложението в заседанието на Прокурорската колегия на ВСС, насрочено за 16.02.2022 г., за разглеждане и произнасяне.

10. Извлечение от протокол № 5/02.02.2022 г. на комисия „Бюджет и финанси“ на Висшия съдебен съвет относно предоставяне на информация във връзка с изготвянето на 3-годишна бюджетна прогноза за периода 2023-2025г.

*След проведеното гласуване с вдигане на ръка и при обявения резултат 11 гласа „за“ и „0“ против*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

10.1. ПРИЕМА изготвената информация в изпълнение на решение на комисия „Бюджет и финанси“ на Висшия съдебен съвет по протокол № 5/02.02.2022 г., във връзка с 3-годишната бюджетна прогноза за периода 2023-2025 г.

10.2. Изпраща изготвената информация, ведно с приложенията, на комисия „Бюджет и финанси“ на Висшия съдебен съвет, по компетентност.

11. Писмо от Министъра на правосъдието с искане на предложения, във връзка с изготвянето на проект за законодателни промени в Закона за съдебната власт. *(вх. № ВСС-1085/03.02.2022 г.)*

*След проведеното гласуване с вдигане на ръка и при обявения резултат 11 гласа „за“ и „0“ против*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

11.1. ПРИЕМА за сведение писмото от министъра на правосъдието с искане на предложения, във връзка с изготвянето на проект за законодателни промени в Закона за съдебната власт.

11.2. ИЗПРАЩА решението по т. 11.1. на Комисията по правни въпроси към Пленума на Висшия съдебен съвет, по компетентност.

12. Решение №1204/09.02.2022 г. на Върховния административен съд, Шесто отделение, по адм. дело №11053/2021 г., образувано по жалба Нели Иванова Владимирова - прокурор в Софийска районна прокуратура, срещу решение по т.т. 4.2, 4.3, и 4.4 от протокол № 31/15.09.2021 г. на Прокурорската колегия на Висшия съдебен съвет.

*След проведеното гласуване с вдигане на ръка и при обявения резултат 11 гласа „за“ и „0“ против*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

12.1. ПРИЕМА за сведение Решение №1204/09.02.2022 г. на Върховния административен съд, Шесто отделение, по адм. дело №11053/2021 г., образувано по жалба Нели Иванова Владимирова - прокурор в Софийска районна прокуратура, срещу решение по т.т. 4.2, 4.3, и 4.4 от протокол № 31/15.09.2021 г. на Прокурорската колегия на Висшия съдебен съвет.

ЕДИННИ ФОРМУЛЯРИ

13. Извънредно атестиране на Силвия Иванова Борисова - следовател в Следствения отдел в Специализираната прокуратура.

 *След проведеното гласуване с вдигане на ръка и при обявения резултат 10 гласа „за“ и „0“ против*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

13.1. ИЗГОТВЯ, на основание чл. 204а, ал. 3, т. 3 от ЗСВ, комплексна оценка от извънредно атестиране „МНОГО ДОБРА“ на Силвия Иванова Борисова - следовател в Следствения отдел в Специализираната прокуратура.

13.2. Предоставя, на основание чл. 205, ал. 1 от ЗСВ, на Силвия Иванова Борисова - следовател в Следствения отдел в Специализираната прокуратура, резултатите от атестирането за запознаване.

*/Решението е взето без участието на г-жа Наталия Василева, поради направен самоотвод/.*

14. Придобиване статут на несменяемост на Светослав Каменов Милушев - прокурор в Софийска районна прокуратура. *(вх.№ ВСС-11909/06.08.2021г.)*

 *След проведеното гласуване с вдигане на ръка и при обявения резултат 11 гласа „за“ и „0“ против*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

14.1. НЕ ПРИЕМА ИЗЦЯЛОопределените от Постоянната атестационна комисия при Апелативна прокуратура – София оценки по специфичните критерии за атестиране на Светослав Каменов Милушев – прокурор в Софийска районна прокуратура.

 *Мотиви: Комисията по атестирането и конкурсите, след като се запозна с предложените от ПАК оценки и прецени представените по атестационната преписка актове счита, че:*

*В Част V, т. 4 „Брой необжалвани прокурорски актове, брой окончателни съдебни актове, постановени по внесени от атестирания прокурор актове за връщане на делата за отстраняване на процесуални нарушения, и причините за това; брой уважени протести, потвърдени, изменени и отменени прокурорски актове при инстанционния и служебния контрол“, предложената от ПАК оценка „5“ следва да бъде намалена с 1 (една) единица.*

*Този отделно въведен от закона критерий има предимно количествени и статистически измерения и следва да бъде оценяван самостоятелно. Видно от данните в Част III на ЕФА за периода на атестиране са налице 7 отменени акта по преписки, които представляват 1,8% спрямо общия брой актове по преписки, но 20 % от обжалваните. Налице са и 3 бр. отменени акта по наказателни производства, представляващи 0,4% спрямо общия брой актове по НП, но 33,3 % от обжалваните такива.*

 *Налице са 3 оправдателни присъди (постановени в двегодишния период, следващ предварителното атестиране), съставляващи 2,6 % от общия брой постановени присъди (116 бр.). Подадени са 12 протеста, от които са уважени 4 бр., неуважени са 6 бр. или 50 % от общия брой на подадените протести. Два протеста са останали неразгледани.*

*КАК счита, че така обоснованото намаляване на предложената от ПАК оценка по този, отделно измерим, статистически и формален критерий е справедливо, обективно и не се отразява съществено, върху определената обща комплексна оценка от атестирането за придобиване статут на несменяемост на магистрата, която следва да бъде**„Много добра“ - 4.81.*

*В останалата част определените от Постоянната атестационна комисия оценки по общите и специфични критерии за атестиране следва да бъдат потвърдени.*

*С оглед на това определя комплексна оценка „Много добра" (4.81) на Светослав Каменов Милушев – прокурор в Софийска районна прокуратура.*

14.2. ИЗГОТВЯ, на основание чл. 204а, ал. 3, т. 3 от ЗСВ, комплексна оценка от атестиране за придобиване статут на несменяемост „МНОГО ДОБРА“ на Светослав Каменов Милушев - прокурор в Софийска районна прокуратура.

14.3. Предоставя, на основание чл. 205, ал. 1 от ЗСВ, на Светослав Каменов Милушев - прокурор в Софийска районна прокуратура, резултатите от атестирането за запознаване.

15. Придобиване статут на несменяемост на Людмила Валериева Чобанска - прокурор в Софийска районна прокуратура. *(вх.№ ВСС-9505/16.06.2021г.)*

*След проведеното гласуване с вдигане на ръка и при обявения резултат 11 гласа „за“ и „0“ против*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

15.1. НЕ ПРИЕМА ИЗЦЯЛОопределените от Постоянната атестационна комисия при Апелативна прокуратура – София оценки по общите критерии за атестиране на Людмила Валериева Чобанска – прокурор в Софийска районна прокуратура.

 *Мотиви*: *Комисията по атестирането и конкурсите, след като се запозна с предложените от ПАК оценки и прецени представените по атестационната преписка актове счита, че:*

*В Част IV, т.2 „Умение за анализ на правно-релевантни факти" определената от ПАК оценка „5" следва да бъде намалена с 1 (една) единица.*

*При определяне на оценката по този критерий, ПАК е посочила, че постановените от прокурор Чобанска актове са „…изготвени разбираемо, подробни са, обосновани и много добре мотивирани“. Същевременно, не са отчетени и коментирани констатираните от горестоящата прокуратура или съда основания за отмяна на част от изготвените постановления, които са относими към показателите за оценяване на критерия – „разбираемо и обосновано мотивиране на актовете“ и „правилна и законосъобразна оценка на относимите факти и обстоятелства в хода на производството“:*

*- по пр.пр.№ 31828/2017 г. постановлението за отказ от образуване на досъдебно производство, поради липса на данни за извършено престъпление от общ характер, е отменено от СГП, а впоследствие и от АП-София, която е изложила мотиви за необходимост от извършване на допълнителна проверка, с оглед наличие на данни за извършено престъпление по чл.293а НК;*

*- по пр.пр.№ 23630/2014 г. досъдебното производство е прекратено на осн.чл.9 ал.2 НК, като прокурор Чобанска е приела, че се касае за маловажен случай за престъплението по чл.308 ал.1 НК и липса на престъпление за деяние по чл.291 ал.1 НК. Прокурор от СГП е отменил постановлението за прекратяване като незаконосъобразно в частта, касаеща извършено престъпление по чл.308 ал.1 НК, тъй като по никакъв начин не са реализирани условията на чл.9 ал.2 НК, за да се приеме, че се касае за маловажност или малозначителност на деянието;*

*- по пр.пр.№ 28810/2018 г. постановлението за прекратяване на наказателното производство е отменено от съда освен, поради неправилно приложение на закона (пострадалата е изразила желание производството да бъде прекратено на основание чл.343 ал.2 вр.чл.24 ал.1 т.9 НК, вместо което прокурорът се е позовал на липса на престъпление), но и поради неправилно анализиране заключението на автотехническата експертиза, както и поради липса на мотиви и подробна аргументация за наличието на данни за случайно деяние по смисъла на чл.15 НК.*

*На следващо място, следва да се съобразят и данните в Част III на ЕФА за наличие на 2 броя върнати от съда дела (един ОА и едно споразумение) и 3 броя оправдателни присъди (всички в тригодишния период, следващ предварителното атестиране).*

*Внесеният в съда ОА по пр.пр.№ 2310/2019 г. е върнат на прокуратурата, тъй като не отговаря на изискванията на разпоредбата на чл.246 ал.2 НПК. Това е така, тъй като „…изпълнителното деяние и най-вече механизмът на получаване на съставомерната телесна повреда са описани прекалено схематично“. Това не само ограничава правото на защита на обвиняемата, но лишава съда от възможността да определи предмета на доказване по делото, включително да изпълни задължението си да провери доказаността на посочения механизъм от събраните доказателства в хода на съдебното следствие.*

*Към показателите по настоящия критерий се отнасят и основанията за постановяване на трите оправдателни присъди:*

*- по пр.пр.№ 40616/2015 г. – обвинителната теза не е доказана по несъмнен начин, същата се крепи „единствено на предположения и догадки“, но не и на реални и несъмнени доказателства“;*

*- по пр.пр.№ 49551/2017 г. съдът е счел, че осъщественото от обвиняемия деяние формално осъществява признаците на предвидено в закона престъпление по чл. 343в ал.3 вр.ал.1 НК, но поради своята малозначителност е с явно незначителна обществена опасност, поради което и не следва да се третира като престъпно;*

*- по пр.пр.№ 50512/2016 г. според съда не е доказана причинно-следствената връзка между осъщественото от обвиняемия деяние и съставомерния резултат, поради което същият не е извършил престъплението, за което е обвинен от обективна и субективна страна.*

*За пълнота следва да се отбележи, че за периода на атестиране са подадени 14 протеста, от които са уважени 3 бр., а 11 броя са неуважени или 78,6 % от общия брой на подадените протести.*

*КАК счита, че така обоснованото намаляване на предложената от ПАК оценка е справедливо, обективно и не се отразява съществено, върху определената обща комплексна оценка от атестирането за придобиване статут на несменяемост на магистрата, която следва да бъде**„Много добра“ - 4.81.*

*В останалата част определените от Постоянната атестационна комисия оценки по общите и специфични критерии за атестиране следва да бъдат потвърдени.*

*С оглед на това определя комплексна оценка „Много добра" (4.81) на Людмила Валериева Чобанска – прокурор в Софийска районна прокуратура.*

15.2. ИЗГОТВЯ, на основание чл. 204а, ал. 3, т. 3 от ЗСВ, комплексна оценка от атестиране за придобиване статут на несменяемост „МНОГО ДОБРА“ на Людмила Валериева Чобанска - прокурор в Софийска районна прокуратура.

15.3. Предоставя, на основание чл. 205, ал. 1 от ЗСВ, на Людмила Валериева Чобанска - прокурор в Софийска районна прокуратура, резултатите от атестирането за запознаване.

16. Придобиване статут на несменяемост на Емилия Емилова Ганева - прокурор в Районна прокуратура - Перник. *(вх.№ ВСС-9995/24.06.2021г.)*

*След проведеното гласуване с вдигане на ръка и при обявения резултат 11 гласа „за“ и „0“ против*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

16.1. ПРИЕМА ИЗЦЯЛО предложението на Постоянната атестационна комисия при Апелативна прокуратура – София, за комплексна оценка на Емилия Емилова Ганева - прокурор в Районна прокуратура - Перник.

16.2. ИЗГОТВЯ, на основание чл. 204а, ал. 3, т. 3 от ЗСВ, комплексна оценка от атестиране за придобиване статут на несменяемост „МНОГО ДОБРА“ на Емилия Емилова Ганева - прокурор в Районна прокуратура - Перник.

16.3. Предоставя, на основание чл. 205, ал. 1 от ЗСВ, на Емилия Емилова Ганева - прокурор в Районна прокуратура - Перник, резултатите от атестирането за запознаване.

ПРЕДЛОЖЕНИЯ ЗА ПОВИШАВАНЕ НА МЯСТО В ПО-ГОРЕН РАНГ

17. Предложение от административния ръководител на Районна прокуратура - Плевен за повишаване на Чавдар Александров Шолев - прокурор в Районна прокуратура - Плевен, с ранг „прокурор в ОП“, на място в по-горен ранг „прокурор в АП“. *(вх.№ ВСС-1661/09.02.2022 г.)*

*След проведеното гласуване с вдигане на ръка и при обявения резултат 11 гласа „за“ и „0“ против*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

17.1. ПРЕДЛАГА НА ПРОКУРОРСКАТА КОЛЕГИЯ НА ВСС ДА ПОВИШИ, на основание чл. 234 от ЗСВ, Чавдар Александров Шолев - прокурор в Районна прокуратура - Плевен, с ранг „прокурор в ОП“, на място в по-горен ранг „прокурор в АП“, с месечно трудово възнаграждение, съгласно Таблица 1 на ВСС за определяне на максималните основни месечни работни заплати на съдии, прокурори и следователи, считано от датата на вземане на решението.

17.2. ВНАСЯ предложението в заседанието на Прокурорската колегия на ВСС, насрочено за 16.02.2022 г., за разглеждане и произнасяне.

18. Предложение от административния ръководител на Районна прокуратура - Пловдив за повишаване на Иван Лилов Илевски - прокурор в Районна прокуратура - Пловдив, с ранг „прокурор в ОП“, на място в по-горен ранг „прокурор в АП“. *(вх.№ ВСС-1673/09.02.2022 г.)*

*След проведеното гласуване с вдигане на ръка и при обявения резултат 11 гласа „за“ и „0“ против*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

18.1. ПРЕДЛАГА НА ПРОКУРОРСКАТА КОЛЕГИЯ НА ВСС ДА ПОВИШИ, на основание чл. 234 от ЗСВ, Иван Лилов Илевски - прокурор в Районна прокуратура - Пловдив, с ранг „прокурор в ОП“, на място в по-горен ранг „прокурор в АП“, с месечно трудово възнаграждение, съгласно Таблица 1 на ВСС за определяне на максималните основни месечни работни заплати на съдии, прокурори и следователи, считано от датата на вземане на решението.

18.2. ВНАСЯ предложението в заседанието на Прокурорската колегия на ВСС, насрочено за 16.02.2022 г., за разглеждане и произнасяне.

19. Предложение от административния ръководител на Районна прокуратура - Пловдив за повишаване на Светослава Стефанова Пенчева - прокурор в Районна прокуратура - Пловдив, с ранг „прокурор в АП“, на място в по-горен ранг „прокурор във ВКП и ВАП“. *(вх.№ ВСС-1676/09.02.2022 г.)*

*След проведеното гласуване с вдигане на ръка и при обявения резултат 11 гласа „за“ и „0“ против*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

19.1. ПРЕДЛАГА НА ПРОКУРОРСКАТА КОЛЕГИЯ НА ВСС ДА ПОВИШИ, на основание чл. 234 от ЗСВ, Светослава Стефанова Пенчева - прокурор в Районна прокуратура - Пловдив, с ранг „прокурор в АП“, на място в по-горен ранг „прокурор във ВКП и ВАП“, с месечно трудово възнаграждение, съгласно Таблица 1 на ВСС за определяне на максималните основни месечни работни заплати на съдии, прокурори и следователи, считано от датата на вземане на решението.

19.2. ВНАСЯ предложението в заседанието на Прокурорската колегия на ВСС, насрочено за 16.02.2022 г., за разглеждане и произнасяне.

ПРЕДЛОЖЕНИЯ ЗА ПРИДОБИВАНЕ СТАТУТ НА НЕСМЕНЯЕМОСТ

20. Предложение от административния ръководител на Районна прокуратура - Пловдив за придобиване статут на несменяемост на Димитър Антонов Димитров - прокурор в Районна прокуратура - Пловдив. *(вх.№ ВСС-1670/09.02.2022 г.)*

*След проведеното гласуване с вдигане на ръка и при обявения резултат 11 гласа „за“ и „0“ против*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

20.1. ОТКРИВА,на основание чл. 196, ал. 1, т. 2 от ЗСВ, процедура по атестиране за придобиване статут на несменяемост на Димитър Антонов Димитров - прокурор в Районна прокуратура – Пловдив, за периода 23.01.2017 г. до 23.01.2022 г.

20.2. ВЪЗЛАГА на постоянната атестационна комисия при Апелативна прокуратура – Пловдив, на основание 204, ал. 8 от ЗСВ, във вр. чл. 50, ал. 3 от Наредба 3/23.02.2017 г. на Пленума на ВСС, да извърши проверка на дейността на магистрата и направи предложение за комплексна оценка.

21. Предложение от административния ръководител на Районна прокуратура - Пловдив за придобиване статут на несменяемост на Кирил Тодоров Мавродиев - прокурор в Районна прокуратура - Пловдив. *(вх.№ ВСС-1677/09.02.2022 г.)*

*След проведеното гласуване с вдигане на ръка и при обявения резултат 11 гласа „за“ и „0“ против*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

21.1. ОТКРИВА,на основание чл. 196, ал. 1, т. 2 от ЗСВ, процедура по атестиране за придобиване статут на несменяемост на Кирил Тодоров Мавродиев - прокурор в Районна прокуратура – Пловдив, за периода 06.02.2017 г. до 06.02.2022 г.

21.2. ВЪЗЛАГА на постоянната атестационна комисия при Апелативна прокуратура – Пловдив, на основание 204, ал. 8 от ЗСВ, във вр. чл. 50, ал. 3 от Наредба 3/23.02.2017 г. на Пленума на ВСС, да извърши проверка на дейността на магистрата и направи предложение за комплексна оценка.

РАЗПРЕДЕЛЯНЕ НА ПРЕПИСКИ

 22. Разпределяне на преписки по открити процедури за атестиране по докладчици.

*След проведеното гласуване с вдигане на ръка и при обявения резултат 11 гласа „за“ и „0“ против*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

22.1. При спазване принципа на случайния подбор, разпределя по докладчици преписките по открити процедури за атестиране на магистрати, както следва:

|  |  |  |  |  |
| --- | --- | --- | --- | --- |
| **№** | **Съдебен орган**  | **Магистрат** | **Длъжност** | **ДОКЛАДЧИК** |
| **1** | СРП | **Вероника Александрова Димитрова** | прокурор | Г. Гугушева |
| **2** | РП-БУРГАС | **Георги Борисов Кирков** | прокурор | Д. Стефанов |
| **3** | РП-ХАСКОВО | **Цветослав Лазаров Иванов** | прокурор | Евг. Трифонов |

ПОЛУЧЕНА ЧАСТ ІХ НА ЕФ – БЕЗ ВЪЗРАЖЕНИЕ

23. Придобиване статут на несменяемост на Кънчо Георгиев Кънев - прокурор в Районна прокуратура - Варна. *(вх.№ ВСС-9999/24.06.2021г.)*

*След проведеното гласуване с вдигане на ръка и при обявения резултат 11 гласа „за“ и „0“ против*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

23.1. ПРЕДЛАГА НА ПРОКУРОРСКАТА КОЛЕГИЯ НА ВСС ДА ПРОВЕДЕ, на основание чл. 196, ал. 1, т. 2 от ЗСВ, атестиране за придобиване статут на несменяемост на Кънчо Георгиев Кънев - прокурор в Районна прокуратура – Варна.

23.2. ПРЕДЛАГА НА ПРОКУРОРСКАТА КОЛЕГИЯ НА ВСС ДА ПРИЕМЕ, на основание чл. 206, ал. 1 от ЗСВ, комплексна оценка „МНОГО ДОБРА” на Кънчо Георгиев Кънев - прокурор в Районна прокуратура – Варна.

23.3. ПРЕДЛАГА НА ПРОКУРОРСКАТА КОЛЕГИЯ НА ВСС, Кънчо Георгиев Кънев - прокурор в Районна прокуратура - Варна, ДА ПРИДОБИЕ СТАТУТ НА НЕСМЕНЯЕМОСТ, на основание чл. 207, ал. 1 от ЗСВ, считано от датата на вземане на решението.

23.4. ВНАСЯ предложението в заседание на Прокурорската колегия на ВСС, насрочено за 16.02.2022 г., за разглеждане и произнасяне.

24. Придобиване статут на несменяемост на Пламен Митков Славов – заместник на административния ръководител-заместник-районен прокурор на Районна прокуратура - Сливен. *(вх.№ ВСС-11605/29.07.2021г.)*

*След проведеното гласуване с вдигане на ръка и при обявения резултат 11 гласа „за“ и „0“ против*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

24.1. ПРЕДЛАГА НА ПРОКУРОРСКАТА КОЛЕГИЯ НА ВСС ДА ПРОВЕДЕ, на основание чл. 196, ал. 1, т. 2 от ЗСВ, атестиране за придобиване статут на несменяемост на Пламен Митков Славов – заместник на административния ръководител-заместник-районен прокурор на Районна прокуратура - Сливен.

24.2. ПРЕДЛАГА НА ПРОКУРОРСКАТА КОЛЕГИЯ НА ВСС ДА ПРИЕМЕ, на основание чл. 206, ал. 1 от ЗСВ, комплексна оценка „МНОГО ДОБРА” на Пламен Митков Славов – заместник на административния ръководител-заместник-районен прокурор на Районна прокуратура - Сливен.

24.3. ПРЕДЛАГА НА ПРОКУРОРСКАТА КОЛЕГИЯ НА ВСС, Пламен Митков Славов – заместник на административния ръководител-заместник-районен прокурор на Районна прокуратура - Сливен, ДА ПРИДОБИЕ СТАТУТ НА НЕСМЕНЯЕМОСТ, на основание чл. 207, ал. 1 от ЗСВ, считано от датата на вземане на решението.

24.4. ВНАСЯ предложението в заседание на Прокурорската колегия на ВСС, насрочено за 16.02.2022 г., за разглеждане и произнасяне.

25. Придобиване статут на несменяемост на Емилиян Митков Костов - прокурор в Районна прокуратура - Враца. *(вх.№ ВСС-12689/02.09.2021г.)*

*След проведеното гласуване с вдигане на ръка и при обявения резултат 11 гласа „за“ и „0“ против*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

25.1. ПРЕДЛАГА НА ПРОКУРОРСКАТА КОЛЕГИЯ НА ВСС ДА ПРОВЕДЕ, на основание чл. 196, ал. 1, т. 2 от ЗСВ, атестиране за придобиване статут на несменяемост на Емилиян Митков Костов - прокурор в Районна прокуратура - Враца.

25.2. ПРЕДЛАГА НА ПРОКУРОРСКАТА КОЛЕГИЯ НА ВСС ДА ПРИЕМЕ, на основание чл. 206, ал. 1 от ЗСВ, комплексна оценка „МНОГО ДОБРА” на Емилиян Митков Костов - прокурор в Районна прокуратура - Враца.

25.3. ПРЕДЛАГА НА ПРОКУРОРСКАТА КОЛЕГИЯ НА ВСС, Емилиян Митков Костов - прокурор в Районна прокуратура - Враца, ДА ПРИДОБИЕ СТАТУТ НА НЕСМЕНЯЕМОСТ, на основание чл. 207, ал. 1 от ЗСВ, считано от датата на вземане на решението.

25.4. ВНАСЯ предложението в заседание на Прокурорската колегия на ВСС, насрочено за 16.02.2022 г., за разглеждане и произнасяне.

26. Придобиване статут на несменяемост на Стоян Иванов Стоянов - прокурор в Софийска районна прокуратура. *(вх.№ ВСС-11910/06.08.2021г.)*

*След проведеното гласуване с вдигане на ръка и при обявения резултат 11 гласа „за“ и „0“ против*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

26.1. ПРЕДЛАГА НА ПРОКУРОРСКАТА КОЛЕГИЯ НА ВСС ДА ПРОВЕДЕ, на основание чл. 196, ал. 1, т. 2 от ЗСВ, атестиране за придобиване статут на несменяемост на Стоян Иванов Стоянов - прокурор в Софийска районна прокуратура.

26.2. ПРЕДЛАГА НА ПРОКУРОРСКАТА КОЛЕГИЯ НА ВСС ДА ПРИЕМЕ, на основание чл. 206, ал. 1 от ЗСВ, комплексна оценка „МНОГО ДОБРА” на Стоян Иванов Стоянов - прокурор в Софийска районна прокуратура.

26.3. ПРЕДЛАГА НА ПРОКУРОРСКАТА КОЛЕГИЯ НА ВСС, Стоян Иванов Стоянов - прокурор в Софийска районна прокуратура, ДА ПРИДОБИЕ СТАТУТ НА НЕСМЕНЯЕМОСТ, на основание чл. 207, ал. 1 от ЗСВ, считано от датата на вземане на решението.

26.4. ВНАСЯ предложението в заседание на Прокурорската колегия на ВСС, насрочено за 16.02.2022 г., за разглеждане и произнасяне.

27. Периодично атестиране на Мариела Димитрова Костова - прокурор в Софийска районна прокуратура. *(вх.№ ВСС-10452/09.10.20 г.)*

*След проведеното гласуване с вдигане на ръка и при обявения резултат 11 гласа „за“ и „0“ против*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

27.1. ПРЕДЛАГА НА ПРОКУРОРСКАТА КОЛЕГИЯ НА ВСС ДА ПРОВЕДЕ, на основание чл. 196, ал. 1, т. 3 от ЗСВ, периодично атестиране на Мариела Димитрова Костова - прокурор в Софийска районна прокуратура.

27.2. ПРЕДЛАГА НА ПРОКУРОРСКАТА КОЛЕГИЯ НА ВСС ДА ПРИЕМЕ, на основание чл. 206, ал. 1 от ЗСВ, комплексна оценка от атестирането „ДОБРА" на Мариела Димитрова Костова - прокурор в Софийска районна прокуратура.

27.3. ВНАСЯ предложението в заседание на Прокурорската колегия на ВСС, насрочено за 16.02.2022 г., за разглеждане и произнасяне.

ДОПЪЛНИТЕЛНИ ТОЧКИ

ЕДИННИ ФОРМУЛЯРИ

28. Периодично атестиране на Красимир Иванов Стайков - прокурор в Районна прокуратура – Велико Търново. *(вх.№ ВСС-4800/25.02.2021г.)*

*След проведеното гласуване с вдигане на ръка и при обявения резултат 11 гласа „за“ и „0“ против*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

28.1. НЕ ПРИЕМА ИЗЦЯЛО определените от Постоянната атестационна комисия при Апелативна прокуратура – Велико Търново оценки по специфичните критерии за атестиране на Красимир Иванов Стайков - прокурор в Районна прокуратура – Велико Търново.

*Мотиви: Комисията по атестирането и конкурсите след запознаване с изготвеният ЕФА, депозираното писмено възражение, становището на ПАК по чл. 55, ал. 6 от Наредба №3 от 23.02.2017г., както и с приложените към атестационната преписка актове, споделя виждането на прокурор Стайков по отношение на постановлението за прекратяване по ДП №2345/2017г. по описа на РП-Велико Търново и 5 бр. върнати от съда актове (по пр.пр. №№959/2016г., 2163/2018г., 1524/2016г., 830/2019г., 2435/2017г. по описа на РП-Велико Търново), поради което приема, че в част V, т. 4 „Брой необжалвани прокурорски актове" определената от ПАК оценка „4" следва да бъде увеличена с 1 (една) единица.*

*КАК счита, че не може да бъде споделено възражението на атестирания магистрат за приключване на преписките и делата по начин, аналогичен на първоначалния. Последващото произнасяне с един и същ правен резултат по същите преписки се явява ирелевантно за качеството на първоначално постановения акт и същото не може да санира допуснатия пропуск, довел до отмяна на постановлението, в какъвто смисъл е и трайно утвърдената практика на КАК, с оглед на което не са налице основания за промяна на определената оценка „4“ в част IV, т. 2 „Умения за анализ на правнорелевантните факти“.*

*Единствено за прецизност Комисията счита за необходимо да посочи, че са налице допуснати неточности в:*

*- част IV, т. 1 от ЕФА по отношение броят на потвърдените и отменени актове по досъдебни производства. Видно от описа на отменените актове в част III по пр.пр. №338/2018г. са налице 2 бр. отмени, т.е. общият брой отменени актове по досъдебни производства се равнява на 7 бр., а не посочените 6 бр., съответно броят потвърдени актове е 39, а не посочените 40 бр. Процентното съотношение на отменени спряно обжалвани е 15,2%, а спрямо всички постановени по досъдебни производства 1,3%;*

*- на база на горното се изисква корекция и в част V, т. 4 – общият брой потвърдени актове по преписки и досъдебни производства е 95 бр., а отменените при служебен и инстанционен контрол са 9 бр., които съставляват 8,7% от обжалваните, вместо посочените 7,7%.*

*- част V, т. 4 от ЕФА по отношение отразеният от ПАК брой на разгледаните от съда актове на прокурор Стайков. Видно от данните в част III на ЕФА, през атестационния период съдът е разгледал общо 140 бр. прокурорски акта (51 обвинителни акта, 77 предложения за споразумения и 12 предложения по чл. 78а НК), а не както е посочено в част V, т. 4 – 125 бр.*

*Оценките по останалите общи и специфични критерии, определени от ПАК при АП – Велико Търново, следва да бъдат потвърдени.*

*С оглед изложеното, Комисията по атестирането и конкурсите определя комплексна оценка „Много добра" - 4.81 на Красимир Иванов Стайков - прокурор в Районна прокуратура-Велико Търново.*

28.2. ИЗГОТВЯ, на основание чл. 204а, ал. 3, т. 3 от ЗСВ, комплексна оценка от периодично атестиране „МНОГО ДОБРА“ на Красимир Иванов Стайков - прокурор в Районна прокуратура – Велико Търново.

28.3. Предоставя, на основание чл. 205, ал. 1 от ЗСВ, на Красимир Иванов Стайков - прокурор в Районна прокуратура – Велико Търново, резултатите от атестирането за запознаване.

29. Извънредно атестиране на Тихомир Косев Тодоров - административен ръководител - окръжен прокурор на Окръжна прокуратура - Разград. *(вх.№ ВСС-710/25.01.2022г.)*

*След проведеното гласуване с вдигане на ръка и при обявения резултат 11 гласа „за“ и „0“ против*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

29.1. ИЗГОТВЯ, на основание чл. 204а, ал. 3, т. 3 от ЗСВ, комплексна оценка от извънредно атестиране „МНОГО ДОБРА“ на Тихомир Косев Тодоров - административен ръководител - окръжен прокурор на Окръжна прокуратура – Разград.

29.2. Предоставя, на основание чл. 205, ал. 1 от ЗСВ, на Тихомир Косев Тодоров - административен ръководител - окръжен прокурор на Окръжна прокуратура - Разград, резултатите от атестирането за запознаване.

ВЪЗРАЖЕНИЕ

30. Възражение от Десимира Руменова Недкова - прокурор в Районна прокуратура - Разград, срещу изготвена комплексна оценка от атестиране за придобиване статут на несменяемост. *(вх.№ ВСС-9682/18.06.2021г.)*

*След проведеното гласуване с вдигане на ръка и при обявения резултат 10 гласа „за“ и „0“ против*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

30.1. ПРЕДЛАГА НА ПРОКУРОРСКАТА КОЛЕГИЯ НА ВСС ДА ИЗСЛУША, на основание чл. 205, ал. 2 от ЗСВ, Десимира Руменова Недкова - прокурор в Районна прокуратура – Разград, поради постъпило възражение срещу изготвената й комплексна оценка от атестиране за придобиване статут на несменяемост.

30.2. КАНИДесимира Руменова Недкова - прокурор в Районна прокуратура – Разград, в заседанието на Прокурорската колегия на Висшия съдебен съвет, насрочено за 09.03.2022 г., в 13,30 часа, за изслушване.

30.3. ПРЕДЛАГА НА ПРОКУРОРСКАТА КОЛЕГИЯ НА ВСС ДА УВАЖИ ЧАСТИЧНО възражението на Десимира Руменова Недкова - прокурор в Районна прокуратура - Разград, като определи оценка „5“ в част IV, т. 3 от ЕФА „Умение за оптимална организация на работата“.

*Мотиви: Прокурор Десимира Недкова е подала възражение срещу определените от Комисията по атестирането и конкурсите оценки „4“ в част IV, т. 3 и в част V, т. 4 на ЕФА. Счита, че поставените от ПАК при АП-Варна оценки „5“ по тези два критерия са обективни и обосновани, даващи реално отражение на работата й през периода на атестацията, както и че оценките по общите и специфични критерии за атестиране следва да бъдат резултат от съвкупна преценка по посочените в законовите разпоредби показатели – качествени и количествени, без да дават приоритет на някой от тях за сметка на други, и като краен акт да оценяват обективно професионалните, деловите и нравствени качества на атестирания.*

*В изложените аргументи по отношение на поставената оценка „4“ в част IV, т. 3 от ЕФА „Умение за оптимална организация на работата“ във възражението си прокурор Недкова сочи, че са просрочени 14бр., а не 121бр. преписки, както са отразени. Изразява становище, че сроковете по 107бр. преписки са изтичали в неработен ден и са били решени в първия работен такъв, явяващ се и последния ден от срока.Относно просрочените 14бр. преписки, същите са били решени в следващия на първия работен ден. Изтъква, че от посочените 6 бр. досъдебни производства „решени в срок до 2 месеца“ е просрочено решаването само на 1 ДП.*

*Във връзка с извършеното намаляване на оценката в V, т. 4 от ЕФА – по отношение на подадените и неуважени протести прави сравнение с данни от годишните отчети на РП-Разград за уважените спрямо разгледаните протести за периода 2016 г. – 2021 г., приемайки че резултатите й в тази посока са по-добри, а като причина за постановяване на оправдателни присъди сочи събирането на нови доказателства в съдебната фаза и различната оценка на доказателствената съвкупност, която прави съда, вкл. и относно доказаността на съставомерните елементи на престъплението.*

*Комисията по атестирането и конкурсите след запознаване с депозираното възражение и изискването на нови допълнителни справки от РП-Разград, счита същото за частично основателно, по следните съображения:*

*В част IV т. 3 от ЕФА „Умение за оптимална организация на работата“ КАК приема за основателно направеното възражение. Независимо от отразените в ч. III, табл. 3 просрочия: по преписки – 121 бр. и по ДП – 6 бр., Комисията отчита обстоятелството, че 107 преписки са решени в първия работен ден, явяващ се и последен ден от срока, поради което и с оглед разпоредбата на чл. 183, ал. 3 и ал. 4 от НПК, следва да се приеме,че същите са решени в срок. По отношение на останалите 14бр. преписки, те са решени в следващия на първия работен ден след изтичане на срока, като по този начин просрочието се явява незначително.*

*Комисията приема за основателни и фактите изложени от прокурор Д.Недкова, че по ДП № 1581/16 г. - срокът е изтичал на 28.12.2017 г., а делото е внесено в съда с обвинителен акт на 02.01.2018 г. – в първия работен ден от Новата година; по ДП 936/2018 г. и ДП № 2651/20 г., където се установява, че срокът е бил удължен от административния ръководител на осн. чл. 242, ал. 5 от НПК; по ДП № 470/1998 г. – което е разпределено на 27.08.2018 г. и внесено в съда с обвинителен акт на 27.09.2018 г., т.е. макар и статистически отразени като решени след законоустановения 1-месечен срок, те не могат да послужат като основание за намаляване на оценката на атестирания магистрат.*

*За това и въз основа на изложеното Комисията счита, че по този критерий следва да бъде дадена максималната оценка „5“.*

 *По отношение на критерия в част V, т. 4 от ЕФА „Брой необжалвани прокурорски актове…", Комисията намира направеното възражение за неоснователно. При определяне на оценката са съобразени всички показатели, визирани в чл. 30 от Наредба № 3/23.02.2017 г. Действително, през периода на атестиране не са налице върнати от съда актове на прокурора, а броят и относителният дял на отменените постановления по преписки и наказателни производства е малък.За да намали оценката по този количествен по своята същност критерий, КАК е съобразила броят на неуважените протести /11 бр./ и постановените през атестационният период оправдателни присъди /8 бр./. Изложените във възражението аргументи относно уважените протести на магистрата, съпоставени със средната стойност на уважените протести за РП-Разград, по години в процентно съотношение, изведени от годишните отчети на РП- Разград, са неоснователни, доколкото направеното сравнение е неправилно и некоректно. Видно от годишните отчети на РП-Разград, данните за подадени протести показват единствено такива срещу изцяло и частично оправдателни присъди и решения, и срещу осъдителни присъди, а статистическите данни в ч. III, табл. 4.4 на ЕФА касаят подадените протести по всички видове надзори ( чл. 30, т. 8 от Наредба № 3/23.02.2017 г.) - т.е. общият брой и относителният дял на уважените протести срещу оправдателни/осъдителни актове е несъпоставим и несравним спрямо броят и относителният дял на уважените протести по всички надзори.*

*Комисията не приема за основателно и изразеното във възражението лично становище от магистрата за причините за постановяване на оправдателните присъди, доколкото в производството по атестиране, КАК не може да подлага на анализ правилността на постановените съдебни актове.*

*От друга страна, Комисията е съобразила обстоятелството, че от 8 бр. оправдателни присъди – 6 бр. (75 %) са постановени в периода, следващ предварителното атестиране и обхванат от настоящото атестиране за несменяемост (01.05.2018 г. - 06.07.2021 г.). При определяне на оценката Комисията е възприела разбирането за важните правни последици, които законът свързва с придобиването статут на несменяемост, като отчита и натрупания вече професионален опит, а оттук и по-голямата взискателност към работата на магистрата, поради което приема, че не са налице основания за увеличаване на поставената оценка „4“ в част V, т. 4 на ЕФА.*

 *С оглед изложеното по-горе, КАК предлага на Прокурорската колегия на ВСС да уважи частично възражението на прокурора чрез увеличение на оценката с 1 (една) единица от „4" на „5" в част IV, т. 3 от ЕФА „Умение за оптимална организация на работата" и да приеме комплексна оценка „Много добра" – 4.81 на Десимира Руменова Недкова – прокурор в Районна прокуратура – Разград, формирана като краен резултат от сбора на балообразуващите оценки по всеки един критерий, разделен на сбора от коефициентите. Същата се явява обективна и съответна на показаната професионална компетентност през атестирания период.*

30.4. ПРЕДЛАГА НА ПРОКУРОРСКАТА КОЛЕГИЯ НА ВСС ДА ПРОВЕДЕ, на основание чл. 196, ал. 1, т. 2 от ЗСВ атестиране за придобиване статут на несменяемост на Десимира Руменова Недкова – прокурор в Районна прокуратура – Разград.

30.5. ПРЕДЛАГА НА ПРОКУРОРСКАТА КОЛЕГИЯ НА ВСС ДА ПРИЕМЕ, на основание чл. 206, ал. 1, във връзка с чл. 205, ал. 4, т. 1 от ЗСВ предложената комплексна оценка от атестирането „МНОГО ДОБРА" на Десимира Руменова Недкова – прокурор в Районна прокуратура – Разград.

30.6. ПРЕДЛАГА НА ПРОКУРОРСКАТА КОЛЕГИЯ НА ВСС, Десимира Руменова Недкова – прокурор в Районна прокуратура - Разград, ДА ПРИДОБИЕ СТАТУТ НА НЕСМЕНЯЕМОСТ, на основание чл. 207, ал. 1 от ЗСВ, считано от датата на вземане на решението.

30.7. ВНАСЯ предложението в заседанието на Прокурорската колегия на ВСС, насрочено на 09.03.2022 г., за разглеждане и произнасяне.

*/Решението е взето без участието на г-н Огнян Дамянов, поради направен самоотвод/.*

ПОЛУЧЕНА ЧАСТ ІХ НА ЕФ – БЕЗ ВЪЗРАЖЕНИЕ

31. Придобиване статут на несменяемост на Пенка Стоянова Стойкова - прокурор в Районна прокуратура - Сливен. *(вх.№ ВСС-11607/29.07.2021г.)*

*След проведеното гласуване с вдигане на ръка и при обявения резултат 11 гласа „за“ и „0“ против*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

31.1. ПРЕДЛАГА НА ПРОКУРОРСКАТА КОЛЕГИЯ НА ВСС ДА ПРОВЕДЕ, на основание чл. 196, ал. 1, т. 2 от ЗСВ, атестиране за придобиване статут на несменяемост на Пенка Стоянова Стойкова - прокурор в Районна прокуратура - Сливен.

31.2. ПРЕДЛАГА НА ПРОКУРОРСКАТА КОЛЕГИЯ НА ВСС ДА ПРИЕМЕ, на основание чл. 206, ал. 1 от ЗСВ, комплексна оценка „МНОГО ДОБРА” на Пенка Стоянова Стойкова - прокурор в Районна прокуратура - Сливен.

31.3. ПРЕДЛАГА НА ПРОКУРОРСКАТА КОЛЕГИЯ НА ВСС, Пенка Стоянова Стойкова - прокурор в Районна прокуратура - Сливен, ДА ПРИДОБИЕ СТАТУТ НА НЕСМЕНЯЕМОСТ, на основание чл. 207, ал. 1 от ЗСВ, считано от датата на вземане на решението.

31.4. ВНАСЯ предложението в заседание на Прокурорската колегия на ВСС, насрочено за 16.02.2022 г., за разглеждане и произнасяне.

32. Извънредно атестиране на Иван Николов Делчев - следовател в Следствения отдел в Специализирана прокуратура.

*След проведеното гласуване с вдигане на ръка и при обявения резултат 11 гласа „за“ и „0“ против*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

32.1. ПРЕДЛАГА НА ПРОКУРОРСКАТА КОЛЕГИЯ НА ВСС ДА ПРОВЕДЕ, на основание чл. 196, ал. 1, т. 4, във вр. чл. 197, ал. 5, т. 1 от ЗСВ, извънредно атестиране на Иван Николов Делчев - следовател в Следствения отдел в Специализирана прокуратура.

32.2. ПРЕДЛАГА НА ПРОКУРОРСКАТА КОЛЕГИЯ НА ВСС ДА ПРИЕМЕ, на основание чл. 206, ал. 1 от ЗСВ, комплексна оценка от атестирането „МНОГО ДОБРА" на Иван Николов Делчев - следовател в Следствения отдел в Специализирана прокуратура.

32.3. ВНАСЯ предложението в заседание на Прокурорската колегия на ВСС, насрочено за 16.02.2022 г., за разглеждане и произнасяне.

*/Решението е взето без участието на г-жа Наталия Василева, поради направен самоотвод/.*

33. Периодично атестиране на Ивайло Ангелов Хайтов - прокурор в Окръжна прокуратура - Враца. *(вх.№ ВСС-9191/09.06.2021 г.)*

*След проведеното гласуване с вдигане на ръка и при обявения резултат 11 гласа „за“ и „0“ против*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

33.1. ПРЕДЛАГА НА ПРОКУРОРСКАТА КОЛЕГИЯ НА ВСС ДА ПРОВЕДЕ, на основание чл. 196, ал. 1, т. 3 от ЗСВ, периодично атестиране на Ивайло Ангелов Хайтов - прокурор в Окръжна прокуратура - Враца.

33.2. ПРЕДЛАГА НА ПРОКУРОРСКАТА КОЛЕГИЯ НА ВСС ДА ПРИЕМЕ, на основание чл. 206, ал. 1 от ЗСВ, комплексна оценка от атестирането „МНОГО ДОБРА“ на Ивайло Ангелов Хайтов - прокурор в Окръжна прокуратура - Враца.

33.3. ВНАСЯ предложението в заседание на Прокурорската колегия на ВСС, насрочено за 16.02.2022 г., за разглеждане и произнасяне.

ПРЕДСЕДАТЕЛ НА КОМИСИЯТА

ПО АТЕСТИРАНЕТО И КОНКУРСИТЕ

КЪМ ПРОКУРОРСКАТА КОЛЕГИЯ: /П/

 ОГНЯН ДАМЯНОВ